"พิธา" หัวหน้าพรรคก้าวไกล เจรจาแกนนำ 5 พรรค จัดตั้งรัฐบาลนัดแรก เผยเมื่อได้ข้อสรุป พร้อมแถลงในวันพรุ่งนี้ เวลา 10.00น.
นายพิธา ลิ้มเจริญรัตน์ หัวหน้าพรรคก้าวไกล ในฐานะพรรคการเมืองที่ได้คะแนนเสียงมากที่สุดและรวบรวมเสียงเพื่อจัดตั้งรัฐบาลได้ 310 เสียง ได้นัดเจรจาหารือกับ 5 พรรคที่เข้าร่วมรัฐบาลนัดแรก ประกอบด้วย พรรคเพื่อไทย พรรคประชาชาติ พรรคเสรีรวมไทย พรรคไทยสร้างไทย และพรรคเป็นธรรม ที่ร้านอาหาร CHEZ MILINE ถนนสุโขทัย หลังจากหารือเบื้องต้น นายพิธาได้ออกมาพร้อมแกนนำพรรคร่วมรัฐบาล โดยจับมือและโบกมือทักทายสื่อ และเผยเพียงสั้นๆ ว่ายังอยู่ในระหว่างการหารือกัน ด้านนาย ธนาธร จึงรุ่งเรืองกิจ และ นายปิยบุตร แสงกนกกุล ซึ่งได้เดินทางมาสมทบภายหลังในช่วงเวลา 18.00น. โดยนายธนาธร ได้กล่าวเพียงสั้นๆว่า ขอบคุณพี่น้องประชาชนทุกคน ทั้งนี้นายพิธา พร้อมจะแถลงข้อสรุปการหารือพรรคร่วมรัฐบาลได้ในวันพรุ่งนี้เวลา 10:00 น โดยยังไม่ได้ระบุสถานที่แถลง ซึ่งคาดการณ์ว่าสถานที่อาจจะเป็นที่พรรคก้าวไกล